CELEX: E2021C0029
Language: el
Date: 2021-04-13 00:00:00
Title: Κατ’ εξουσιοδότηση απόφαση της Εποπτεύουσας Αρχής της ΕΖΕΣ αριθ. 29/21/COL, της 13ης Απριλίου 2021, για την αναγνώριση του καθεστώτος απαλλαγμένου από νόσο της Νορβηγίας όσον αφορά την Brucella melitensis σε μικρά μηρυκαστικά [2021/1331]

12.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 290/3
               
            
         ΚΑΤ’ ΕΞΟΥΣΙΟΔΟΤΗΣΗ ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ
         της 13ης Απριλίου 2021
         για την αναγνώριση του καθεστώτος απαλλαγμένου από νόσο της Νορβηγίας όσον αφορά την Brucella melitensis σε μικρά μηρυκαστικά [2021/1331]
         Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
         Έχοντας υπόψη τη συμφωνία μεταξύ των κρατών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 1 παράγραφος 2 και το άρθρο 3 και το πρωτόκολλο 1,
         Έχοντας υπόψη την πράξη που αναφέρεται στο σημείο 2 του μέρους 4.1 του κεφαλαίου I του παραρτήματος I της συμφωνίας για τον Ευρωπαϊκό Οικονομικό Χώρο (στο εξής: συμφωνία ΕΟΧ),
         Οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (στο εξής: οδηγία 91/68/ΕΟΚ).
         όπως τροποποιήθηκε και όπως προσαρμόστηκε στη συμφωνία ΕΟΧ με τις ειδικές προσαρμογές και τις τομεακές προσαρμογές που αναφέρονται στο παράρτημα Ι της εν λόγω συμφωνίας, με το σημείο 4 στοιχείο δ) του πρωτοκόλλου 1 της συμφωνίας ΕΟΧ, και ιδίως με το άρθρο 15 παράγραφοι 1 και 2 και το σημείο 1 του μέρους II του κεφαλαίου 1 του παραρτήματος Α της οδηγίας 91/68/ΕΟΚ·
         Εκτιμώντας τα ακόλουθα:
         Με επιστολή της 25ης Νοεμβρίου 2020 (έγγραφο αριθ. 1166399), η Νορβηγική Αρχή για την Ασφάλεια των Τροφίμων (στο εξής: NFSA) ζήτησε να αναγνωριστεί η Νορβηγία από την Εποπτεύουσα Αρχή της ΕΖΕΣ (στο εξής: Αρχή) ως επίσημα απαλλαγμένη από την Brucella melitensis σε μικρά μηρυκαστικά της Νορβηγίας (στο εξής: αίτημα). Το αίτημα συνοδευόταν από έκθεση του νορβηγικού κτηνιατρικού ινστιτούτου που παρέχεται ως απόδειξη της απαλλαγής των αιγοπροβάτων από την Brucella melitensis σύμφωνα με τις απαιτήσεις της οδηγίας 91/68/ΕΟΚ (έγγραφο αριθ. 1166397).
         Με μήνυμα ηλεκτρονικού ταχυδρομείου της 18ης Δεκεμβρίου 2020 (έγγραφο αριθ. 1171269), η Αρχή ζήτησε πρόσθετες πληροφορίες από την NFSA σχετικά με τη νομική βάση για το αίτημα.
         Με επιστολή της 5ης Ιανουαρίου 2021 (έγγραφο αριθ. 1171267), το νορβηγικό Υπουργείο Γεωργίας και Τροφίμων (στο εξής: Υπουργείο) απάντησε στο αίτημα της Αρχής για πρόσθετες πληροφορίες επισυνάπτοντας επιστολή της NFSA της 21ης Δεκεμβρίου 2020 (έγγραφο αριθ. 1171265) με την οποία διευκρινίζεται ότι η νομική βάση για το αίτημα ήταν το σημείο 1 στοιχείο α), ή εναλλακτικά το σημείο 1 στοιχεία β) και γ) του μέρους ΙΙ του κεφαλαίου 1 του παραρτήματος Α της οδηγίας 91/68/ΕΟΚ.
         Το σημείο 1 του μέρους II του κεφαλαίου Ι του παραρτήματος Α της οδηγίας 91/68/ΕΟΚ ορίζει ότι ένα κράτος μέλος μπορεί να αναγνωριστεί ως επίσημα απαλλαγμένο από τη βρουκέλλωση:
         
                     
                  
                  
                     
                  
               Η Αρχή, σε στενή συνεργασία με την Ευρωπαϊκή Επιτροπή, εξέτασε τις πληροφορίες που υπέβαλε η Νορβηγία και δεν μπόρεσε να καταλήξει στο συμπέρασμα, σε αυτήν τη βάση, ότι πληρούνται οι όροι που προβλέπονται στο σημείο 1 στοιχείο α) του μέρους II του κεφαλαίου 1 του παραρτήματος Α της οδηγίας 91/68/ΕΟΚ. Ως εκ τούτου, η Αρχή εξέτασε αν πληρούνται οι όροι που προβλέπονται στο σημείο 1 στοιχείο β) του μέρους II του κεφαλαίου 1 του παραρτήματος Α της οδηγίας 91/68/ΕΟΚ.
         Με επιστολή της 28ης Ιανουαρίου 2021 (έγγραφο αριθ. 1172699), η Αρχή ζήτησε από το Υπουργείο να επιβεβαιώσει ότι ο εμβολιασμός κατά της βρουκέλλωσης είχε απαγορευθεί σε μικρά μηρυκαστικά πριν από τουλάχιστον τρία χρόνια στη Νορβηγία.
         Με επιστολή της 23ης Φεβρουαρίου 2021 (έγγραφο αριθ. 1182614), το Υπουργείο απάντησε στο αίτημα της Αρχής για επιβεβαίωση επισυνάπτοντας επιστολή της NFSA (έγγραφο αριθ. 1182612), με την οποία επιβεβαιώνεται ότι ο εμβολιασμός κατά της βρουκέλλωσης είχε απαγορευθεί για τα μικρά μηρυκαστικά πριν από τουλάχιστον τρία χρόνια στη Νορβηγία.
         Η Αρχή, σε στενή συνεργασία με την Ευρωπαϊκή Επιτροπή, εξέτασε όλα τα σχετικά έγγραφα που υπέβαλε η Νορβηγία και, υπό το πρίσμα αυτών των πληροφοριών, θεωρεί ότι πληρούνται οι όροι που προβλέπονται στο σημείο 1 στοιχείο β) του μέρους II του κεφαλαίου 1 του παραρτήματος Α της οδηγίας 91/68/ΕΟΚ και οι οποίοι απαιτείται να πληρούνται για να αναγνωριστεί η Νορβηγία ως επίσημα απαλλαγμένη από την Brucella melitensis στα μικρά μηρυκαστικά της Νορβηγίας.
         Η Αρχή, με την κατ’ εξουσιοδότηση απόφασή της αριθ. 20/21/COL (έγγραφο αριθ. 1174462), υπέβαλε δεόντως το σχέδιο απόφασης στην Κτηνιατρική και Φυτοϋγειονομική Επιτροπή της ΕΖΕΣ (στο εξής: επιτροπή) σύμφωνα με το άρθρο 15 και το σημείο 1 στοιχείο γ) του μέρους II του κεφαλαίου 1 του παραρτήματος Α της οδηγίας 91/68/ΕΟΚ. Η επιτροπή ενέκρινε το σχέδιο απόφασης. Κατά συνέπεια, το σχέδιο απόφασης είναι σύμφωνο με τη γνώμη της επιτροπής,
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Αναγνωρίζεται το καθεστώτος απαλλαγμένου από νόσο της Νορβηγίας όσον αφορά την Brucella melitensis σε μικρά μηρυκαστικά
         
         
            Άρθρο 2
            Η παρούσα απόφαση αρχίζει να ισχύει την ημέρα της υπογραφής της.
         
         
            Άρθρο 3
            Η παρούσα απόφαση απευθύνεται στη Νορβηγία.
         
         
            Άρθρο 4
            Το κείμενο της παρούσας απόφασης στην αγγλική γλώσσα είναι το μόνο αυθεντικό.
         
         
            Βρυξέλλες, 13 Απριλίου 2021.
            
               Για την Εποπτεύουσα Αρχή της ΕΖΕΣ, ενεργούσα σύμφωνα με την κατ’ εξουσιοδότηση απόφαση αριθ. 130/20/COL,
            
            
               Högni S. KRISTJANSSON
               
                  Αρμόδιο μέλος του Σώματος
               
            
            
               Carsten ZATSCHLER
               
                  προσυπογράφοντος ως Διευθυντή Νομικών και Εκτελεστικών Υποθέσεων
               
               .